Helloween

**Helloween** je nemecká power/speedmetalová skupina založená na začiatku 80. rokov Kai Hansenom (Iron Fist) a Markusom Grosskopfom. Helloween je známy ako jedna z priekopníckych powermetalových skupín. Najúspešnejším albumom skupiny je Keeper of the Seven Keys part. 2 vydaný v roku 1988. Tento album sa umiestnil aj v rebríčku metalových albumov na 26. mieste. Spevákom na tomto albume bol Michael Kiske. Najväčšími hitmi skupiny sú piesne z tohto albumu I Want Out, Eagle Fly Free, Dr. Stein. Ďalšími známymi piesňami sú Future World, Keeper of the Seven Keys, Halloween, As Long As I Fall, A Tale That Wasn´t Right, Just A Little Sign, If I Could Fly, Mirror, Mirror, The Time of the Oath a Rise and Fall.
 
## História
### ''Prvé roky a prvý album'' (1984 – 1986)
Helloween vznikol v roku 1984 v Hamburgu (Nemecko). Pôvodná zostava bola – Kai Hansen – spev a gitara, Michael Weikath – gitara, Markus Grosskopf – basová gitara a Ingo Schwichtenberg – bicie. Ten rok kapela podpísala zmluvu s Noise Records a nahrala dve piesne pre kompiláciu s názvom Death Metal. Kompilácia obsahovala kapely Hellhammer, Running Wild, a Dark Avenger. Dve skladby boli "Oernst of Life" od Weikatha a Hansenove "Metal Invaders" v rýchlejšiej verzii.
Helloween nahral a vydal svoj prvý album v roku 1985. Bol to EP-album a obsahoval 5 skladieb. V tom istom roku Helloween vydal svoj prvý štúdiový album *Walls Of Jericho*. Počas nasledujúceho turné mal Kai Hansen  problémy spievať a súčasne hrať na gitaru. Z tohoto dôvodu začal Helloween hľadať nového speváka.

### ''Keeper Of The Seven Keys'' (1986 – 1989)

Kapela našla 18-ročného speváka Michaela Kiskeho z miestnej kapely s názvom Ill Prophecy. S ich novým spevákom v zostave sa Helloween dostali ku gramofónovej spoločnosti International Noise a RCA a  tá navrhla spracovať dvojalbum a zaviesť nový line-up. Miesto toho nahrali jeden album, Keeper of the Seven Keys, pt. I, ktorý bol realizovaný v roku 1987. V roku 1988 vydal Helloween Keeper of the Seven Keys, pt. II. Helloween nahral s MTV singel "I Want Out". MTV tiež predstavilo turné s Helloweenom a thrash-metalovej skupiny Exodus na podporu kapely Anthrax. Táto kapela napokon dosiahla svetový úspech. Po vydaní Keeper of the Seven Keys Part 2 skupinu opustil Kai Hansen, Helloween sa stal vraj príliš veľký na to, aby ho Kai mal pod kontrolou. Hansen následne založil vlastnú skupinu Gamma Ray. Skupina potrebovala po Kaiovom odchode nového gitaristu, naviac ich ešte čakalo turné po USA, náhradou sa stal Roland Grapow. 

### '' Pink Bubbles Go Ape a Chameleon'' (1990 – 1993)

V roku 1990 vyšiel Michael Kiske s pravdou von, z predaja oboch albumov Keeper of the seven keys nevidela skupina ani cent, rozhodli sa teda zmeniť vydavateľstvo, čo v konečnom dôsledku pozmenilo ich štýl. Album Pink Bubbles Go Ape bol vydaný 11. 3. 1991. Na rozdiel od predchádzajúcich albumov je o niečo mäkší, postráda agresívne bubnovanie. Po trojročnom čakaní na nový album bol po Keeper of the Seven Keys part 2 tento album pre fanúšikov miernym sklamaním. 

Album Pink Bubbles go ape bol prvým albumom bez člena pôvodnej zostavy, ostatní členovia, ale na Kaia nezabudli a pri poďakovaniach ho spomenuli:
" Pozdrav Kaiovi Hansenovi a Gamma ray (Ak chcete mäkký toaletný papier, mali by ste ísť do hotela Gay Boy) veľa šťastia pri novom štarte."

V roku 1993 vyšiel o poradí šiesty album Chameleon, ktorý je väčšinou fanúšikov a aj niektorými členmi skupiny doslova nenávidený. Chameleon využíva veľmi veľa klávesov, postráda gitarové sóla ako napr. v Eagle Fly Free alebo I Am Alive a je plný hudobných experimentov, ktoré by si nikto pod skupinou menom Helloween nepredstavil. 

V tom čase mal bubeník Ingo Schwichtenberg veľké problémy s drogami a trpel schizofréniou, gitarista Roland Grapow napísal pre Inga pieseň Step Out of Hell. 

Po vydaní tohto albumu bol Michael Kiske z kapely vyhodený. Existujú domnienky, že Michael Weikath, ktorý vyjadroval svoju nechuť k albumu Chameleon, zorganizoval schôdzu kapely, o ktorej nedal Kiskemu vopred vedieť. Keď Kiske na schôdzu neprišiel, Weikath to použil ako zámienku, aby mohol Kiskeho zo skupiny vyhodiť.

Počas turné k albumu bol kvôli problémom s drogami a schizofréniou zo skupiny vyhodený aj bubeník Ingo Schwichtenberg. Jeho problémy boli také vážne, že počas niektorých koncertov začal vzlykať tak veľmi a tak hlasno, že nebol schopný ďalej hrať. Po odchode z Helloweenu mu ponúkol pomocnú ruku Kai Hansen, sľúbil mu, že ak bude čistý, vezme ho do Gamma Ray (odkiaľ odišiel bubeník Uli Kusch ktorý nahradil Inga v Helloweene). Ingo sa šance nechopil, pod vplyvom drog a duševnej lability spáchal v roku 1995 samovraždu. Hodil sa pod idúce metro v Hamburgu. Ingo bol taktiež odporcom albumu Chameleon, skladbu Windmill nazval Shitmill.

### Nový spevák Andi Deris (1994)
V tomto roku sa na Weikathovo pozvanie chopil mikrofónu Andi Deris (ex-Pink Cream 69) a tiež sa stal jedným zo skladateľov. V tomto roku s ním nahrali svoj comeback album Master Of The Rings, ktorý ich opäť vyšvihol na pozíciu úspešnej skupiny. V roku 1996 vydali album The Time Of The Oath, ktorý je venovaný zosnulému Ingovi.

Rok 2000 poznačilo vydanie albumu The Dark Ride. Ide o temnejší album ako ostatné. Po turné s týmto albumom sa Weikath, Deris a Grosskopf rozhodli zo skupiny prepustiť gitaristu Rolanda Grapowa a Uli Kusch-a. Grapow a Kusch venovali oveľa viac času projektu Masterplan, ako Helloweenu. Písali priemerne jednu pieseň pre každý album. Grapowa nahradil Sascha Gerstner a Kusch-a zase Mark Cross.

Album Rabbit Don't Come Easy vyšiel v roku 2003, no Mark Cross bol schopný nahrať len dve piesne kvôli zdravotnému stavu. Zvyšok bicích na albume nahral Mikkey Dee (Motörhead). Nahradil ho Stefan Schwarzmann (ex-Accept).

Stefan Schwarzmann nezdieľal rovnaký hudobný zámer so zvyškom skupiny a mal problém s rýchlym bubnovaním. Bol nahradený bubeníkom menom Daniel Löble v roku 2005.

### Stabilná zostava (od 2005)
V roku 2005 skupina nahrala a vydala album Keeper Of The Seven Keys: The Legacy, ktorý bol ocenený kritikmi a fanúšikmi. Markus Grosskopf vysvetlil vydanie tretieho "Keeper" albumu takto:"Niekto z japonského vydavateľstva zasrandoval, že máme taký silný line-up, že by sme pokojne mohli spraviť ďalší Keeper album. V tom nám vydavateľstvo navrhlo: "Prečo tak neurobíte?" A my sme sa do toho pustili. Nechceli sme okopírovať staré dobré hity a radšej sme sa pustili do niečoho nového. Myslíme si, že si album to meno zaslúži."Po vydaní albumu nasledovalo turné, ktoré prinieslo vydanie DVD s menom *[[Keeper of the Seven Keys – The Legacy World Tour 2005/2006]].*

Skupina zatiaľ dokončila album Gambling With The Devil. Vyšiel v roku 2007.

26. Decembra 2009 vyšiel kompilačný album *[[Unarmed – Best of 25th Anniversary]]* v Japonsku. V Európe vyšiel 1. Februára nasledujúceho roku. Obsahuje desať najikonickejších piesní skupiny nahratých v rôznych hudobných štýloch. Skladba The Keeper's Trilogy je dlhá 17 minút a kombinuje piesne "Halloween", "Keeper Of The Seven Keys" a "The King for 1000 Years". Nahraná bola v Prahe a je na nej počuť sedemdesiatčlenný symfonický orchester.

Helloween vydali ďalší silný album v roku 2010 pod názvom 7 Sinners. 5. apríla 2010 bolo oznámené, že nahrávka dosiahla "zlatý status" v Česku.

V roku 2012 opäť vydali do štúdia, aby nahrali svoj štrnásty album Straight Out Of Hell, ktorý vyšiel v roku 2013.

V októbri roku 2014 bolo oznámené, že skupina pracuje na ďalšom albume s názvom My God-Given Right. Album vyšiel v roku 2015. Skupina okomentovala jeho obsah takto:"Nechceli sme, aby tridsiate výročie od založenia Helloweenu sprevádzal depresívny album. Väčšina piesní na albume je "Happy, happy Helloween", no album obsahuje aj zopár serióznejších kúskov."Album My God-Given Right získal zlaté ocenenie v Česku.

Po albume skupina vydala knihu s názvom Hellbook, v ktorej je opísaná celá história skupiny vrátane pravdy o odchode Kai-a Hansena a Michaela Kiskeho.

### Pumpkins United World-Tour (2017 – 2018)
V novembri roku 2016 skupina na svojej Facebook stránke a oficiálnej webstránke oznámila, že sa vydávajú na veľmi špeciálne turné, počas ktorého sa k skupine opäť pridajú Michael Kiske a Kai Hansen. U fanúšikov táto správa spustila nezastaviteľnú vlnu senzácie. Na Slovensku vystúpila táto zostava 26. novembra 2017 v Aegon Aréne v Bratislave a 10. Augusta 2018 v Snine na Rocku pod kameňom.

### Zostava
* Andreas "Andi" Deris – spev (1994 – súčasnosť)
* Michael Kiske – spev (2016 – súčasnosť)
* Michael "Weiki" Weikath – gitara (1983 – súčasnosť)
* Kai Hansen – gitara (2016 – súčasnosť)
* Sascha Gerstner – gitara (2002 – súčasnosť)
* Markus Grosskopf – basgitara (1983 – súčasnosť)
* Daniel "Dani" Löble – bicie (2005 – súčasnosť)

### Pôvodná zostava
* Ingo Schwichtenberg – bicie

### Bývalí členovia
* Ingo Schwichtenberg – bicie (1980 – 1993)
* Roland Grapow – gitara (1988 – 2001)
* Uli Kusch – bicie (1994 – 2001)
* Mark Cross – bicie (2002)
* Mikkey Dee – bicie (2002)
* Jörn Ellerbrock – klávesy (1991 – 2003)

### Bývalí členovia pôsobiaci v kapele iba počas turné
* Ritchie Abdel Nabi – bicie (1993)
* Stefan Schwarzmann – bicie (2003 – 2005)

### Timeline

ImageSize = width:800 height:auto barincrement:30
PlotArea = left:120 bottom:80 top:0 right:10
Alignbars = justify
DateFormat  = dd/mm/yyyy
Period = from:01/01/1984 till:31/12/2013
TimeAxis = orientation:horizontal format:yyyy
Legend = orientation:horizontal position:bottom
ScaleMajor = increment:2 start:1984
ScaleMinor = unit:year increment:1 start:1984

Colors =
  id:Vocals   value:red     legend:Vocals
  id:Guitars  value:green   legend:Guitars
  id:Bass     value:blue    legend:Bass  
  id:Drums    value:purple  legend:Drums 
  id:BLines   value:black   legend:Studio&nbsp;releases
  id:YLines   value:yellow  legend:Live&nbsp;releases

LineData =
  at:01/03/1985 color:black layer:back
  at:01/12/1985 color:black layer:back
  at:23/05/1987 color:black layer:back
  at:01/09/1988 color:black layer:back
  at:01/04/1989 color:yellow layer:back
  at:21/03/1991 color:black layer:back
  at:01/06/1993 color:black layer:back
  at:08/07/1994 color:black layer:back
  at:29/02/1996 color:black layer:back
  at:01/10/1996 color:yellow layer:back
  at:24/04/1998 color:black layer:back
  at:09/11/1999 color:black layer:back
  at:30/10/2000 color:black layer:back
  at:12/05/2003 color:black layer:back
  at:31/10/2005 color:black layer:back
  at:26/02/2007 color:yellow layer:back
  at:23/10/2007 color:black layer:back
  at:29/01/2010 color:black layer:back
  at:31/10/2010 color:black layer:back
  at:18/01/2013 color:black layer:back

BarData =
  bar:han text:"Kai Hansen"
  bar:kiske text:"Michael Kiske"
  bar:deris text:"Andi Deris"
  bar:wei text:"Michael Weikath"
  bar:grap text:"Roland Grapow"
  bar:gers text:"Sascha Gerstner"
  bar:gross text:"Markus Grosskopf"
  bar:schwich text:"Ingo Schwichtenberg"
  bar:kusch text:"Uli Kusch"
  bar:cross text:"Mark Cross"
  bar:stef text:"Stefan Schwarzmann"
  bar:lobl text:"Daniel Löble"

PlotData=
  width:2.5 textcolor:black align:left anchor:from shift:(10,-4)
  bar:han     from:01/01/1984 till:01/01/1986 color:Vocals
  width:10 textcolor:black align:left anchor:from shift:(10,-4)
  bar:han     from:01/01/1984 till:01/01/1989 color:Guitars
  bar:kiske   from:01/01/1986 till:07/07/1993 color:Vocals
  bar:kiske   from:01/01/1986 till:07/07/1993 color:Vocals
  bar:deris   from:01/01/1994 till:end        color:Vocals
  bar:wei     from:01/01/1984 till:end        color:Guitars
  bar:grap    from:01/01/1989 till:01/01/2001 color:Guitars
  bar:gers    from:01/01/2002 till:end        color:Guitars
  bar:gross   from:01/01/1984 till:end        color:Bass
  bar:schwich from:01/01/1984 till:01/07/1993 color:Drums
  bar:kusch   from:01/07/1993 till:01/01/2001 color:Drums
  bar:cross   from:01/05/2001 till:20/05/2003 color:Drums
  bar:stef    from:20/05/2003 till:01/01/2005 color:Drums
  bar:lobl    from:02/01/2005 till:end        color:Drums



## Diskografia
### Štúdiové albumy
* *[[Walls of Jericho]]* (1985)
* *[[Keeper of the Seven Keys Part 1]]* (1987)
* *[[Keeper of the Seven Keys Part 2]]* (1988)
* *[[Pink Bubbles Go Ape]]* (1991)
* *[[Chameleon (album, Helloween)|Chameleon]]* (1993)
* *[[Master of the Rings]]* (1994)
* *[[The Time of the Oath]]* (1996)
* *[[Better Than Raw]]* (1998)
* *[[The Dark Ride]]* (2000)
* *[[Rabbit Don't Come Easy]]* (2003)
* *[[Keeper of the Seven Keys - The Legacy]]* (2005)
* *[[Gambling with the Devil]]* (2007)
* *[[7 Sinners]]* (2010)
* *[[Straight Out of Hell]]* (2013)
* ''My God-Given Right'' (2015)
* ''Helloween'' (2021)
* ''Giants & Monsters'' (2025)

### EP
* *[[Helloween (EP)|Helloween]]* (1985)
* *[[Mr. Ego (Take Me Down)]]* (1994)
* *[[Find My Freedom]]* (2008)
* *[[Burning Sun]]* (2012)

### VHS/DVD
* *[[The Pumpkin Video]]* (1994)
* *[[High Live]]* (1996)
* *[[The Pumpkin Video]]* (2000)
* *[[Hellish Videos]]* (2005)
* *[[Live On 3 Continents]]* (2007)

### Kompilácie
* *[[Pumpkin Tracks]]* (1989)
* *[[The Best, The Rest, The Rare]]* (1991)
* *[[Karaoke Remix vol. 1]]* (1998)
* *[[Karaoke Remix vol. 2]]* (1998)
* *[[Metal Jukebox]]* (2000)
* *[[Treasure Chest]]* (2002)
* *[[Unarmed-Best Of 25th Anniversary]]* (2010)
* ''Ride the Sky'' (2016)
* ''Sweet Seductions – Best Of'' (2017)
* ''March of Time – The Best of 40 Years'' (2025)

### Živé albumy
* *[[Live In the U.K.]]* (1989)
* *[[High Live]]* (1996)
* *[[Keeper Of The Seven Keys-The Legacy Tour]] (2006)
* [[United Alive in Madrid|*United Alive in Madrid*]] (2019)
* [[Live at Budokan|*Live at Budokan'']] (2024)

## Iné projekty

## Externé odkazy
* Oficiálna stránka skupiny Helloween
* Officálna stránka Myspace


Kategória:Nemecké heavymetalové hudobné skupiny
Kategória:Powermetalové hudobné skupiny
Kategória:Speedmetalové hudobné skupiny